**Siseministeeriumi ning Eesti Linnade ja Valdade Liidu töörühm koostöö koordineerimiseks ja eelarve läbirääkimisteks kriisivalmiduse ja siseturvalisuse valdkonnas**

**KOOSOLEKU PROTOKOLL**

Reg nr

**Koosoleku aeg ja**

**koht:** 14.02.2023 kell 09:00-10:35 Siseministeeriumis.

Juhatas: esimees Viola Murd (Siseministeerium).

Protokollis: Jaanus Rankla (Siseministeerium).

Osalesid kohapeal: Viola Murd, Henry Timberg, Tarvi Ojala, Olari Valtin (Siseministeerium), Erkki Tori (Riigikantselei), Kaur Kaasik-Aaslav (Rahandusministeerium), Egert Belitšev (Politsei ja Piirivalveamet, asendaja), Tauno Suurkivi (Päästeamet, asendaja), Maido Nõlvak (aseesimees), Eve East, Gert Villard, Uno Paas, Aivar Toompere, Riivo Noor, Triin Nõmmistu, Jüri Bachman, Kairi Hõbemägi, Riho Johanson, Jan Trei, Mailiis Kaljula (Eesti Linnade ja Valdade Liit).

Osalesid

sidevahendite kaudu: Erik Sandla, Triin Varek, Jaanus Barkala, Külliki Kiiver, Kairi Hõbemeri, Karmo Näkk (Eesti Linnade ja Valdade Liit).

Puudusid: Veiko Kommusaar, Priit Laaniste (Siseministeerium), Elmar Vaher (Politsei- ja Piirivalveamet), Kuno Tammearu (Päästeamet).

Ettekande tegijad: Erkki Tori (Riigikantselei), Tauno Suurkivi (Päästeamet), Henry Timberg (Siseministeerium).

Kutsutud: Anneli Liblik (Siseministeerium).

Päevakord:

1. Töörühma töökorraldus
2. Julgeolekupoliitika alused 2023 tutvustus
3. Kriisideks valmisoleku seaduse eelnõu tutvustus
4. Esialgsed ettepanekud ja info RES/RE läbirääkimisteks
5. **Töörühma töökorraldus**

Esimees Viola Murd tutvustab töörühma kokkukutsumise põhjusi ja töö eesmärke. Koosolekul osalejad tutvustavad ennast.

Esimees Viola Murd räägib, et endise Vabariigi Valitsuse kriisikomisjoni töökorra eeskujul on koostatud töörühma töökorra projekt, mis on töörühma liikmetele välja saadetud ning teeb ettepaneku see kinnitada. Aseesimees Maido Nõlvak palub töökorras täpsustada töörühma hübriidvormis toimuvate hääletuste korraldust. Töökorra ülevaatamisel selgub, et küsimus on reguleeritud.

**OTSUSTATI:**

Kinnitada töökord.

Esimees Viola Murd tutvustab töörühma 2023. a tööplaani: teemad on Eesti Linnade ja Valdade liiduga eelnevalt läbi vaadatud, planeeritud on neli koosolekut pikkusega 2 tundi ning teeb ettepaneku see kinnitada.

**OTSUSTATI:**

Kinnitada 2023. aasta tööplaan.

Esimees Viola Murd tutvustab töörühmale ette pandud koosolekute aegasid: teisipäevad 18.04; 19.09. ja 14.11. kl 09-11 ja teeb ettepaneku need kinnitada.

**OTSUSTATI:**

Kinnitada 2023. a koosolekute ajad.

1. **Julgeolekupoliitika alused 2023 tutvustus**

Erkki Tori tutvustab Riigikantselei juhtimisel koostatud Riigikogu otsuse Eesti julgeolekupoliitika alused 2023 eelnõud. Eelnõu II lugemine on kavandatud 22.02.

**Küsimused ja kommentaarid**:

Aseesimees Maido Nõlvak: lisaks uute võimete loomise rahastamisel tuleb tagada ka baasfinantseerimine nende edaspidiseks ülalpidamiseks.

Egert Belitšev: defineerida on vaja, mis on püsiv rahastus, baasrahastus ei taga uute võimete loomist.

Eve East: iga ministeeriumi puhul tuleks eelarves välja tuua, millised summad on ette nähtud elanikkonnakaitse tegevusteks.

Erkki Tori: esmalt on vaja täpsemalt sõnastada kohalike omavalitsuste roll elanikkonnakaitses.

Esimees Viola Murd: tuleb võimete olulisust analüüsida vastu riskipilti ja seejärel prioriseerida.

**OTSUSTATI**:

Võtta informatsioon teadmiseks.

1. **Kriisideks valmisoleku seaduse eelnõu tutvustus**

Erkki Tori tutvustab Riigikantseleis koostatava kriisideks valmisoleku seaduse eelnõud. Eesmärk on koondada nii riigikaitse kui tsiviilkriiside juhtimine ja nendeks valmistumine ühte seadusesse. Eelnõu esitamine kooskõlastusringile on kavandatud märtsikuusse.

**Küsimused ja kommentaarid**:

Riho Johanson: Kas eelnõuga muudetakse ETO mõistet ka ehitusseadustikus, ühisveevärgi ja -kanalisatsiooni seaduses ja kaugkütteseaduses?

Erkki Tori: Jah, lisaks jääb KOV-le õigus ise otsustada, kas teenusepakkuja on ETO või mitte.

Aseesimees Maido Nõlvak: Kas KOV-le tuleb VOS-is kavandatavate ülesannete täitmiseks ka täiendav rahastus?

Erkki Tori: Sellest tuleb rääkida eraldi, VOS arutelu jääb Riigikogu järgmisele koosseisule ja sealsetes aruteludes tuleb arutada ka KOV-de rahastamist.

**OTSUSTATI**:

Võtta informatsioon teadmiseks.

1. **Esialgsed ettepanekud ja info RES/RE läbirääkimisteks**

Tauno Suurkivi tutvustab elanikkonnakaitseks Päästeametile eraldatud raha kasutamist, edaspidiseid vajadusi ja kavandatud taotlusvooru. Ukraina sõja tulemusel on Päästeametil uued elanikkonnakaitse ülesanded, mis on rahastatud Vabariigi Valitsuse ühekordse eraldisega 51 milj EUR elanikkonnakaitse arendamiseks aastateks 2022-2023. Tegemist on ajaloo esimese eraldisega elanikkonnakaitse jaoks. Mh soetatakse sellest 7 päeva varud Päästeameti enda tegevuse tagamiseks. Alates 2024 puudub raha soetatud võime ülalpidamiseks, Päästeametil on selleks vaja 7,5 MEUR aastas.

Henry Timberg tutvustab meedet Ennetav ja turvaline elukeskkond ning selle raames KOV-le pakutavaid võimalusi. Mh avatakse taotlusvoor KOV võrgustikutöö edendamine turvalisuse suurendamiseks, mille raames on kavas aastas toetada nelja KOVi ning jätkata seda 4 aastat. Kokku on kavas seega toetada 16 KOV. Avalik konkurss on kavas välja kuulutada märtsis-aprillis, kui algus nihkub, nihkub samavõrra ka täitmise tähtaeg.

**Küsimused ja kommentaarid**:

Jan Trei: ELVL arutab RES/RE ettepanekuid täna, ilmselt esitatakse oma ettepanekud uuesti ka uuele koalitsioonile.

Viola Murd: tutvustab RES/RE koostamise üleriiklikku ajakava ning SiM valitsemisala ajakava. SiM esindajad osalevad küll eelarveläbirääkimiste valitsuskomisjoni töös, kuid Vabariigi Valituse 26.09.2014 korraldus nr [420](https://www.riigiteataja.ee/akt/303072018004?leiaKehtiv) ei näe ette eraldi töörühma moodustamist läbirääkimiste poolte seisukohtade analüüsimiseks ja ühtlustamiseks nagu on ette nähtud Haridus- ja Teadusministeeriumi, Majandus- ja Kommunikatsiooniministeeriumi, Keskkonnaministeeriumi, Kultuuriministeeriumi, Rahandusministeeriumi ja Sotsiaalministeeriumi puhul. Seepärast on SiM palve, et ELVL jagaks oma siseturvalisust ja kriisivalmidust puudutavad ettepanekuid selle töörühma kaudu.

Samuti on palve pöörata tähelepanu ja leida raha KOV ametnike koolitamiseks elanikkonnakaitse valdkonnas. Nt võib selleks kasutada Sisekaitseakadeemia kriisireguleerimise mikrokraadiprogrammi: <https://www.sisekaitse.ee/et/kriisireguleerimine>

**OTSUSTATI:**

Võtta informatsioon teadmiseks.

Viola Murd

/allkirjastatud digitaalselt/

Esimees

Lisad:

1. Töökord
2. Tööplaan 2023
3. Memo JPA
4. Memo VOS
5. Memo PäA
6. Esitlus PäA Suurkivi.
7. Memo SIM
8. Esitlus SIM Timberg.